Punkteca turto

La **Punkteca turto** aŭ *Punktoturto* (*Spilopelia chinensis* laŭ kio ankaŭ *Ĉina turto*), estas membro de genro de turtoj, kiu estas loĝanto kaj reproduktanto en tropika suda Azio el Barato kaj Srilanko orienten ĝis suda Ĉinio kaj Sudorienta Azio. Tial ili estas konata ankaŭ kiel (Hindia/Ĉina) Punktoturto.

## Teritorio 
[eta|maldekstra| Ĉe [Kolkato, Okcidenta Bengalo, Barato. ]]
Tiu specio vivas en tropika suda Azio el Barato kaj Srilanko orienten ĝis suda Ĉinio kaj Sudorienta Azio. Tiu ĉi estas ofta kaj disvastigata specio en malfermaj arbaroj, farmoj kaj loĝejoj en granda parto de sia natura teritorio kaj tiu sukcesa birdo estis enmetita ankaŭ en tre foraj landoj, kiel en Usono en la zono de Los Anĝeleso, Kalifornio. 

La specio estis enmetita ankaŭ en aliaj landoj kiel norda Indonezio, Aŭstralio kaj Novzelando. En Aŭstralio, ĝi estis enmetita en la regiono de Melburno en la 1860-aj jaroj kaj de tiam ĝi disvastiĝis, ofte anstataŭante la indiĝenajn turtojn. En Aŭstralio, Ili troviĝas nun ĉe stratoj, parkoj, ĝardenoj, agrikulturaj areoj kaj tropikaj arbustejoj, el Hobart, Tasmanio ĝis Cooktown, Kvinslando ĝis Port Lincoln, Suda Aŭstralio. Ili povas esti vidataj ankaŭ en Perth, Pemberton, Kalgoorlie kaj Esperance, en Okcidenta Aŭstralio. La teritorio de la specio ampleksiĝas daŭre.

## Trajtoj 
eta|maldekstra|
Tiu specio konstruas neston el bastonetoj en arbo kie la ino demetas du blankajn ovojn. En Suda Aŭstralio, la specio reproduktiĝas ĉefe el Septembro ĝis Januaro, dum norde en Aŭtuno. La flugo estas rapida, per regula flugilfrapado kaj eventuala flugilvipo kiel ĉe aliaj kolomboj.

La Punkteca turto estas longvosta kaj svelta turto kiu longas el 28 ĝis 32&nbsp;cm. La dorso, flugiloj kaj vosto estas helbrunaj tre punktita de okro. Ambaŭflanke de la kolo estas rimarkindaj malhelaj makuloj tre punktitaj de blanko. De ambaŭ punktecaj zonoj devenas la nomo de la specio. Dumfluge ĝi montras nigrecajn flugoplumojn borditajn en malsupra bordo de helgrizo. Ambaŭ seksoj estas similaj, sed junuloj estas pli senkoloraj ol plenkreskuloj kaj plej ofte ili ne havas la kolmakulojn.

Kapo kaj subaj partoj estas rozkolorecaj, nuancantaj al helgrizo ĉe vizaĝo kaj malsupra ventro. La kruroj estas ruĝaj. La voĉo estas mallaŭta kaj agrabla *ku-ku-kru*, kun emfazo sur la lasta noto.

## Subspecioj 
* Punkteca turto, *Spilopelia chinensis*, (Scopoli, 1786) Hindia subkontinento kaj en Orienta kaj Sudorienta Azio, Malplej Zorgiga
** *S. c. suratensis* (Gmelin, JF, 1789)
** *S. c. ceylonensis* (Reichenbach, 1851)
** *S. c. tigrina* (Temminck, 1809)
** *S. c. chinensis* (Scopoli, 1786)
** *S. c. hainana* (Hartert, 1910) 

Spotted dove (Spilopelia chinensis ceylonensis).jpg|*S. c. ceylonensis*Ĉe Galle, Srilanko
Spilopelia chinensis Zhengzhou 20220915.jpg|*S. c. chinensis*Ĵengĵu, Ĉinio
Spotted dove -- Spilopelia chinensis cropped & noise-processed.png|*S. c. tigrina*Kuala Lumpur, Malajzio

## Kutimaro 
La Punkteca turto manĝas herbosemojn, grajnojn de cerealoj kaj alian vegetalojn. Ili estas tre surteremaj kaj manĝas surgrunde en herbejoj kaj terkulturejoj. Ili reproduktiĝas la tutan jaron en nestoj de arboj, kornizoj de konstruaĵoj aŭ eĉ surgrunde.

Kiel aliaj turtoj de tiu ĉi genro, ili ne estas tre gregemaj kaj estas plej ofte solaj aŭ en paroj. Ĝi estas maltimida, sed subitaj bruoj ekfluigas ilin. Flugomanieroj estas similaj al tiu de la Krestokolombo. Post surterigo, birdo movas sian voston supren. Maskloj montras ceremonie malfermajn flugilojn kaj voston post malsupreniri surteren cirkleme.

## Bildaro 

Image:Spotted Doves- bathing I5- Kolkata IMG 6185.jpg|Banado en Kolkato, Okcidenta Bengalo, Barato.
Image:Spotted Dove preening Ic2- Kolkata.jpg|Plumozorgado en Kolkato, Okcidenta Bengalo, Barato.
Image:Spotted Dove- Preening I- Kolkata IMG 5289.jpg|Plumozorgado en Kolkato, Okcidenta Bengalo, Barato.
Image:Spotted Dove Ic2- Kolkata- preening.jpg|Plumozorgado en Kolkato, Okcidenta Bengalo, Barato.
Image:Spotted Dove I IMG 3149.jpg|En Kolkato, Okcidenta Bengalo, Barato.
Image:Spotted Dove- calling I IMG 5142.jpg|Alvoko en Kolkato, Okcidenta Bengalo, Barato.
Image:Spotted Dove- bathing I- Kolkata IMG 6193.jpg|Banado en Kolkato, Okcidenta Bengalo, Barato.
Image:Spotted Dove- bathing I- Kolkata IMG 6191.jpg|Banado en Kolkato, Okcidenta Bengalo, Barato.
Image:Spotted Dove- bathing I2 IMG 6177.jpg|Banado en Kolkato, Okcidenta Bengalo, Barato.
Image:Spotted Dove I DSC04432.jpg|En Kolkato, Okcidenta Bengalo, Barato.
Image:Spotteddove.jpg|Punkteca turto
Image:Spotteddove1.jpg

## Kultura detalo 
Vjetnamoj diras:"Chim ngói mùa thu, chim cu mùa hè" (signifo: "ruĝa turto flugas aŭtune, punkteca turto flugas somere"). Tiuj birdoj estas simboloj de sezonoj.

## Referencoj 
*  Ne minacata
* Grimmett: *Birds of India*. Inskipp kaj Inskipp, ISBN
* Johnson, Kevin P.; de Kort, Selvino; Dinwoodey, Karen, Mateman, A. C.; ten Cate, Carel; Lessells, C. M. & Clayton, Dale H. (2001): A molecular phylogeny of the dove genera *Streptopelia* and *Columba*. Auk **118**(4): 874-887. PDF plena teksto 
* Pizzey kaj Knight: *Field Guide to the Birds of Australia*. Angus & Robertson, ISBN
* Trounsen kaj Trounsen: *Australian Birds: A Concise Photographic Field Guide*. Cameron House. ISBN .

## Eksteraj ligiloj 
* Birdoj en kortoj

Kategorio:Kolombedoj
Kategorio:Birdoj de Azio